en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്‌നാവിസ് ട്വിറ്റു ചെയ്തു: ''മഹാരാഷ്ട്രക്ക് ഒരു പുരോഗമ നേതാവിനെ നഷ്ടമായിരിക്കുന്നു. പാവങ്ങള്‍ക്കും അടിച്ചമര്‍ത്തപ്പെട്ടവര്‍ക്കും നീതിലഭ്യമാക്കാന്‍ അദ്ദേഹം നല്‍കിയ സംഭാവന സംസ്ഥാനം എന്നും ഓര്‍ക്കും.'' അര്‍ഥവത്തായ വാക്കുകള്‍.
മുതിര്‍ന്ന സിപിഐ നേതാവും ടോള്‍ പിരിവു വിരുദ്ധ സമരപോരാളിയും യുക്തിവാദിയുമായ ഗോവിന്ദ് പന്‍സാരെയെയാണ് ഫഡനാവസ് അനുസ്മരിച്ചത്. കൊല്‍ഹാപൂരില്‍ വെടിയേറ്റ 82കാരനായ പന്‍സാരെ വെള്ളിയാഴ്ച രാത്രിയാണ് മുംബൈ ബീച്ച് കാന്‍ഡി ആശുപത്രിയില്‍ മരണത്തിന് കീഴടങ്ങിയത്. അന്നു രാവിലെയാണ് കൊല്‍ഹാപൂരില്‍ നിന്നും വിമാനമാര്‍ഗം മൂംബൈയില്‍ എത്തിച്ചതും ബീച്ച് കാന്‍ഡി ആശുപത്രിയില്‍ പ്രവേശിപ്പിച്ചതും.
2015 ഫെബ്രുവരി 18 തിങ്കളാഴ്ച പ്രഭാത സവാരി കഴിഞ്ഞു വരവെയാണ് പന്‍സാരെയെയും ഭാര്യ ഉമയെയും വീട്ടിനു മുന്നില്‍ ബൈക്കിലെത്തിയ അജ്ഞാതരായ തോക്കുധാരികള്‍ വെടിവെച്ചത്. ഒന്നര വര്‍ഷം മുമ്പ് യുക്തിവാദി ഡോ. നരേന്ദ്ര ദഭോല്‍കറിനെ വെടിവെച്ചുകൊന്നതിനെ അനുസ്മരിപ്പിച്ച സംഭവം.
സമൂഹത്തിന്റെ ഏറ്റവും അടിത്തട്ടിലുള്ള ജനങ്ങളുടെ അവകാശ സമരത്തില്‍ എന്നെന്നും സ്മരിക്കപ്പെടുന്ന നേതാവാണ് പന്‍സാരെ. കുട്ടിക്കാലം മുതല്‍ക്കെ നിലവിലെ സാമൂഹ്യ വ്യവസ്ഥിയോടുള്ള എതിര്‍പ്പ് പന്‍സാരെ പ്രകടിപ്പിച്ചിരുന്നു. സിപിഐയില്‍ ചേര്‍ന്ന ശേഷം ആ പോരാട്ട വീര്യം പ്രകടമായി. അല്‍പ്പ സമയ ജോലിക്കാരായ തൊഴിലാളികള്‍ക്കായുള്ള പോരാട്ടം ജീവിതത്തിന്റെ ഭാഗമായി.
സിപിഐയുടെ ഭാഗമായിരുന്നെങ്കിലും പാര്‍ട്ടി അനുവര്‍ത്തിക്കുന്ന ചില നയസമീപനങ്ങളുടെ കടുത്ത വിമര്‍ശകനമായിരുന്നു പന്‍സാരെ. സമൂഹത്തിന്റെ പൊതുധാരയുടെ ഭാഗമാകുന്നതില്‍ കമ്യൂണിസ്റ്റു പ്രസ്ഥാനം വിജയിച്ചില്ലെന്ന് അദ്ദേഹം എപ്പോഴും പരാതിപ്പെടുമായിരുന്നു.
നല്ലൊരു തൂലികയുടെ ഉടമ കൂടിയായിരുന്നു പന്‍സാരെ. 21 പുസ്തകങ്ങള്‍ രചിച്ചു. മിക്കവയും സമൂഹത്തിലെ തെറ്റായ പ്രവണതകള്‍ക്കെതിരെ വിരല്‍ചൂണ്ടുന്നവയായിരുന്നു. ഇതില്‍ പ്രധാനം ''ശിവജി കോന്‍ ഹോത്ത''(ശിവജി ആരാണ്) എന്ന ഗ്രന്ഥമാണ്. ശിവജിയുടെ പ്രതിഛായയെ മുസ്‌ളീങ്ങള്‍ക്ക് എതിരായി ദുരുപയോഗം ചെയ്യുന്നത് വരച്ചുകാട്ടിയ ഈ പസ്തകം കടുത്ത എതിര്‍പ്പ് വിളിച്ചുവരുത്തിയിരുന്നു. ശിവജിക്ക് മതവിശ്വാസം ഉണ്ടായിരുന്നെങ്കിലും മുസ്ലീം വിരുദ്ധനായിരുന്നില്ലെന്നും അന്ധവിശ്വാസി ആയിരുന്നില്ലെന്നുമാണ് ഈ പുസ്തകത്തിലുടെ പന്‍സാരെ സമര്‍ഥിച്ചത്. 27 വര്‍ഷം കൊണ്ട് ഈ പുസ്തകത്തിന്റെ ഒന്നര ലക്ഷം കോപ്പികളാണ് വിറ്റുപോയത്. നിരവധി ഇന്ത്യന്‍ ഭാഷകളില്‍ വിവര്‍ത്തനം ചെയ്തിട്ടുണ്ട്.
ഏതാണ്ട് രണ്ടാഴ്ച മുമ്പ് ശിവജി സര്‍വകലാശാലയില്‍ വിദ്യാര്‍ഥികളെ അഭിസംബോധന ചെയ്യവെ, സമൂഹത്തിലെ ചില ഭാഗങ്ങളില്‍ നിന്നും നാഥുറാം ഗോഡ്‌സയെ മഹത്വവല്‍ക്കരിക്കാന്‍ നടത്തുന്ന നീക്കത്തിനെതിരെ പന്‍സാരെ സംസാരിച്ചത് കുറെ വിദ്യാര്‍ഥികളുടെ പ്രതിഷേധം വിളിച്ചുവരുത്തി.
ഒരാഴ്ച മുമ്പാണെന്ന് തോന്നുന്നു, 26/11 ഭീകരാക്രണവുമായി ബന്ധപ്പെട്ട ഒരു പരിപാടിയില്‍ ഭീകരവാദ വിരുദ്ധ സ്‌ക്വാഡിന്റെ മേധാവിയായിരുന്നു ഹേമന്ത് കര്‍കരെയുടെ മരണത്തെ കുറിച്ച് പന്‍സാരെ ചില പരാമര്‍ശങ്ങള്‍ നടത്തുകയുണ്ടായി. ഇതിന്റെ പേരില്‍ പന്‍സാരെക്കെതിരെ വധ ഭീഷണി വരെ ഉണ്ടായെന്നാണ് പിന്നിട് പുറത്തുവന്ന വിവരം.
സിപിഐ നേതാവ്, ബുദ്ധിജീവി, എഴുത്തുകാരന്‍, വാഗ്മി, തൊഴിലാളി നേതാവ്, അഭിഭാഷകന്‍ എന്നിങ്ങനെ പന്‍സാരെയുടെ അറിയപ്പെടുന്ന മുഖം പലതാണ്. എല്ലാ രംഗത്തും തനതായ ആ കൈയൊപ്പുകള്‍ കാണാം.
മഹാരാഷ്ട്രയിലെ അഹമ്മദ് നഗര്‍ ജില്ലയിലെ ശ്രീറാംപൂര്‍ താലൂക്കില്‍ കൊല്‍ഹാര്‍ എന്ന ചെറു ഗ്രാമത്തില്‍ ഒരു പാവപ്പെട്ട കുടുംബത്തില്‍ 1933 നവംബര്‍ 26നാണ് ജനനം. ഹുണ്ടികക്കാരുടെ കരാളഹസ്തത്തിലമര്‍ന്ന ആ കുടുംബത്തിന് കിടപ്പാടം പോലും നഷ്ടമായി. അഞ്ചു കുട്ടികളില്‍ ഇളയവനായ പന്‍സാരെ ഉന്നത പഠനത്തിനായിട്ടാണ് കൊല്‍ഹാപൂരിലെത്തുന്നത്. അവിടെ രാജാറാം കോളേജില്‍ നിന്നും ബിരുദമെടുത്തു. തുടര്‍ന്ന് നിയമത്തിലും ബിരുദം നേടി. പഠനവും സമരവും ഒന്നിച്ചുകൊണ്ടുപോകാനാവും എന്ന് പന്‍സാരെ കാണിച്ചു തരുന്നു. കോളേജ് ദനങ്ങളില്‍ നിരവധി സമരമുഖങ്ങളില്‍ നിറഞ്ഞ സാന്നിധ്യമായിരുന്നു പാന്‍സാരെ. നിരവധി പ്രസ്ഥാനങ്ങളുടെ ഭാഗവുമായിരുന്നു. ഗോവ സ്വാതന്ത്ര സമരത്തിലും പങ്കെടുത്തു.
ജീവിത സമരത്തിനിടയില്‍ പത്ര വിതരണക്കാരനായി. മുനിസിപ്പാലിറ്റിയില്‍ പ്യൂണ്‍ ആയി ജോലി നോക്കി. മുനിസിപ്പില്‍ സ്‌കൂളില്‍ പ്രൈമറി അധ്യാപകനുമായിരുന്നു. 1964ല്‍ ആണ് അഭിഭാഷകവൃത്തി സ്വീകരിച്ചത്. നിരവധി വര്‍ഷം കൊല്‍ഹാപൂര്‍ ബാര്‍ കൗണ്‍സലിന്റെ അധ്യക്ഷനായിരുന്നു.
ജീവിതം സമരമാക്കുകയും സമരം ജീവിതമാക്കുകയും ചെയ്ത പോരാളിയായിരുന്നു പന്‍സാരെ. കമ്യൂണിസ്റ്റു പ്രസ്ഥാനത്തിന്റെ തെറ്റായ പോക്കില്‍ ദുഃഖിക്കുകയും  ജനങ്ങളെ കാണാത്ത, സുഖലോലുപതയില്‍ മുഴുകിയ നേതൃനിരയെ വാക്കാല്‍ പ്രഹരിക്കുകയും ചെയ്ത നേതാവായിരുന്നു അദ്ദേഹം. എന്നും ജനങ്ങളോടൊപ്പാമായിരുന്നു പന്‍സാരെ നിലകൊണ്ടത്. അതുകൊണ്ടു തന്നെയാണ് മുംബൈയും കൊല്‍ഹാപൂരും പ്രതിഷേധം അലയടിച്ചുയര്‍ന്നതും ജനങ്ങള്‍ കണ്ണീര്‍ പൊഴിച്ചതും. മതാചാര പ്രകാരമുള്ള ചടങ്ങുകള്‍ ഒഴിവാക്കി ശനിയാഴ്ച പഞ്ചഗംഗാ തീരത്ത് ആ ധന്യ ജീവിതം അഗ്നിക്കിരയായപ്പോള്‍ ഒരു വിപ്ലവ ജ്വാല ഇവിടെ കെട്ടടങ്ങുകയായിരുന്നു.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar